open-index/open-wikipedia-markdown huggingface dataset:
Paco Roca

**Francisco Martínez Roca**, chamado **Paco Roca**, nado en 1969 en Valencia, é un historietista español adscrito ao movemento da novela gráfica, que produce para o mercado global. Ademais de crear cómics, Paco Roca dedícase á ilustración publicitaria.

## Traxectoria 
### Infancia e mocidade 
Paco Roca naceu nunha familia de clase media, o seu pai era electricista.

Cos anos, descubriría tamén a Richard Corben, Carlos Giménez ou Frank Miller, estudou Artes e Oficios na escola de Valencia e comezou a traballar en publicidade.

Mentres se xestaba unha adaptación fílmica da exitosa *Arrugas*, Roca publicou dúas novelas gráficas máis: A fantástica *Las calles de arena* e, con Miguel Gallardo, *Emotional World Tour*, onde contan xuntos anécdotas relacionadas coa promoción das súas obras.

En 2010 iniciou a tira dominical *Memorias de un home en pijama* para o diario "Las Provincias". Tamén abordou a vida nos campos de refuxiados españois en Francia tras a Guerra Civil en *El ángel de la retirada,* co guionista francés Serguei Dounovetz, e a dos autores da escola Bruguera *El invierno del dibujante*, realizada xa directamente para a editorial española Astiberri e coa que de novo gañou os premios a Mellor Guión e Mellor Obra de Autor Español no Salón do Cómic de Barcelona 2011.

En 2012 o Museo valenciano da ilustración e a modernidade (MuVIM) acolleu unha exposición retrospectiva dedicada á súa obra. Durante o verán de 2013 publica *Diario estival de un home en pijama* en *El País Semanal*, diario co que levaba colaborando esporadicamente desde 2009.

En 2013 deseñou  a falla que Fede Ferrer realizou para a comisión General Barroso-Litógrafo Pascual e Abad. A finais de ano viu publicaba a súa novela gráfica *Los surcos del azar*, baseada na historia Da Nove, a división do Exército da Francia Libre formada por españois durante a segunda guerra mundial.

En 2015 Astiberri publicou *La casa*, elixido Mellor Cómic Nacional de 2015, premio outorgado polas librarías especializadas integradas en Zona Cómic-CEGAL.

## Estilo 
Paco Roca manifestou que o seu obxectivo é chegarPara iso, Paco Roca adoita inspirarse nas noticias que chaman a súa atención. É tamén un autor comprometido social e politicamente, que na presentación de *Los surcos del azar* (2013), obra centrada nos exiliados españois que loitaron na segunda guerra mundial, non dubidaba en afirmar:Coa cor, tenta potenciar as sensacións de cada escena.

## Obra 
;Historietística

;Ilustración

## Notas 
## Véxase tamén 
### Bibliografía 
* AZPITARTE, Koldo (2009). *Carreiros. Una retrospectiva da obra de Paco Roca*. Laukatu Edicións. ISBN 978-84-613-6384-1
* GARCÍA, Santiago (2010). *A novela gráfica*, Bilbao: Astiberri Ediciones.
* 

### Ligazóns externas 
*"Rugas", de Paco Roca
*Páxina oficial de Paco Roca
*Paco Roca en Guía del cómic  (inclúe bibliografía do autor)
*Entrevista a Paco Roca en DComic
*Paco Roca no programa Tesis de Canal Sur
The Courtneys

**The Courtneys** é unha banda canadense de indie rock formada en Vancouver no ano 2010. O grupo está composto por Sydney Koke (baixo e voces), Courtney Loove (guitarra e voces) e Jen Twynn Payne (batería e voces principais).

## Historia 
Sydney Koke e Jen Twynn Payne coñecéronse en Calgary, a súa cidade natal, en 2007. Tras converterse en compañeiras de piso, Twynn Payne comezou a aprender a tocar a batería co seu entón mozo Patrick Flegel. Koke quedou impresionada coas súas habilidades e suxeríulle formar unha banda que se convertería en Puberty, un grupo de post-punk coa guitarrista Nicole Brunel.

Puberty separouse cando Koke matriculouse nun programa de doutoramento en neurociencia na Universidade de Duke. Koke deixou a universidade e mudouse a Vancouver para comezar unha nova banda con Twynn Payne, que suxeríu contratar a Loove como guitarrista. As tres ensaiaron xuntas durante un verán antes de que Loove se mudase Montreal por mor dun novo traballo. Tras o seu regreso oito meses despois O nome do grupo e tanto unha homenaxe a Loove ("a membro máis modesta da banda") como a un grupo de "rapazas xeniais" do colexio de primaria de Koke. Foron máis rápido do previsto e gravaron máis material, completando a gravación, a mestura e a masterización en tres días. O disco foi editado a través do selo Hockey Dad Records en 2013 e a súa primeira edición esgotouse rapidamente.

O segundo álbum, *The Courtneys II*, desenvolveuse durante os seguintes tres anos mentres a banda refinaba a súa forma de compoñer, revisando e refinando cancións a medida que exploraban "o que fai unha estrutura ideal dunha canción". A súa experimentación tamén afectou ao son do disco; audicionaron a seis enxeñeiros de mestura diferentes para o disco,

Courtney Garvin (o nome real de Loove) trasladouse aos Ánxeles ao redor do ano 2018 e alí formou un novo grupo, chamado Gum Country, co multiinstrumentista Connor Mayer. A banda lanzou o seu álbum de estrea, titulado *Somewhere*, en 2020. Ese mesmo ano Garvin contraeu COVID-19 persistente e quedou incapacitada para traballar.

## Discografía 
## Notas 
## Véxase tamén 
### Ligazóns externas 
* Páxina oficial
White Reaper

**White Reaper** é unha banda de garage punk estadounidense baseada en Louisville, Kentucky. O grupo está composto por Tony Esposito, Ryan Hater, Nick Wilkerson, Hunter Thompson e Sam Wilkerson. A banda publicou dous EPs e dous álbums, o primeiro deles, *White Reaper Does It Again,* en 2015, e o segundo, ''The World's Best American Band*, en 2017. White Reaper lanzou o seu terceiro álbum, *You Deserve Love*, o 18 de outubro de 2019, sendo a súa estrea cun gran selo, Elektra Records. O seu cuarto traballo de estudio, *Asking for a Ride'', apareceu en xaneiro de 2023.

## Discografía 
### Álbums 
### EPs 
## Notas 
## Véxase tamén 
### Ligazóns externas 
* Páxina oficial
Sheer Mag

**Sheer Mag** é unha banda estadounidense de rock procedente de Filadelfia, Pensilvania, formada no ano 2014. Cunha mestura de rock dos 70 e ética punk, o grupo comezou a chamar a atención e editou tres EPs de 7 polgadas ata marzo de 2016.[3][4] En xaneiro de 2015 a revista *Rolling Stone* listou a Sheer Mag como un dos "10 novos artistas que necesitas coñecer", describíndoos como "unha banda de punks cun amor non tan secreto polo rock clásico dos anos setenta". Catro dos cinco membros da banda foron á Universidade Estatal de Nova York en Purchase. En 2016 a banda participou no festival de Coachella e actuou no programa *Late Night with Seth Myers*. O 10 de maio de 2017 Sheer Mag publicou "Need To Feel Your Love", o primeiro tema do seu álbum de estrea, *Need To Feel Your Love*.

## Discografía 
## Notas 
## Véxase tamén 
### Ligazóns externas 
* Páxina oficial
* Bandcamp do grupo
Osama (filme)

***Osama*** (en ) é un filme dramático de 2003 realizado en Afganistán por Siddiq Barmak. O filme conta a historia dunha rapaza preadolescente que vive no Afganistán baixo o réxime dos talibáns que se disfraza como un mozo, Osama, para axudar á súa familia. Foi o primeiro filme en ser rodado completamente en Afganistán dende 1996, cando o réximo dos talibáns prohibiu a creación de calquera filme. É unha coprodución internacional entre compañías de Afganistán, os Países Baixos, o Xapón, Irlanda e Irán.

Malia que o título do filme salienta unha relevancia alegórica de Osama bin Laden, non existe máis semellanza no seu contido.

## Personaxes 
* Marina Golbahari como Osama
* Arif Herati como Espandi
* Zubaida Sahar como Nai
* Gol Rahman Ghorbandi como muller nº 1
* Mohamad Haref Harat como muller nº 2
* Mohamad Nader Khadjeh como muller nº 3
* Khwaja Nader como Jadi
* Hamida Refah como Rohmi

## Notas 
## Véxase tamén 
### Outros artigos 
* Filmes de Afganistán propostos ó Óscar ó mellor filme internacional
* Filmes propostos ó mellor filme internacional na 76ª edición dos Óscar

### Ligazóns externas 
* 
* Ficha en BoxOfficeMojo 
* Ficha en RottenTomatoes
Ferrari F8 Tributo

O **Ferrari F8 Tributo** é un coche deportivo de motor central producido polo fabricante italiano de automóbiles Ferrari. O coche é unha actualización do 488 con cambios notables no exterior e no rendemento.

## Especificacións 
miniatura|Vista posterior
### Motor 
O F8 Tributo usa o mesmo motor do 488 Pista, un 3.9 L twin-turbo motor V8 que ten unha potencia de  e  de torque, o que o converte no Ferrari V8 máis potente producido ata a data.

### Transmisión 
O F8 Tributo utiliza unha transmisión automática de dobre embrague de 7 velocidades con relacións de transmisión melloradas. Ferrari tamén afirmou que a carga aerodinámica de Tributo incrementouse nun 15 por cento en comparación co 488 GTB. Unha pantalla táctil de 8,5 polgadas para o pasaxeiro tamén é estándar como parte do HMI (Interface home-máquina).

## Notas
## Véxase tamén
Susanna Mälkki

**Susanna Ulla Marjukka Mälkki**, coñecida simplemente como **Susanna Mälkki**, nada o 13 de marzo de 1969 en Helsinqui (Finlandia) é unha directora de orquestra e violonchelista finlandesa. Dende 2016 e a directora da Helsingin kaupunginorkesteri, converténdose na primeira muller a cargo da orquestra da capital finlandesa. En 2016 Los Angeles Philharmonic anunciou un acordo por tres anos con Susanna Mälkki polo que a directora finlandesa convertíase na principal directora convidada da orquestra norteamericana a partir da tempada 2017-18.

## Notas 
## Véxase tamén 
### Ligazóns externas 
* Sitio web oficial de Susanna Mälkki
Maruxa das Cortellas

**María Grande Sobral**, nada nas Cortellas (Soutomaior) en 1931 e finada no mesmo lugar en 2013, máis coñecida como **Maruxa das Cortellas** ou **Maruxa da Crega**, foi tocadora de pandeiro cadrado tradicional galego e unha figura informante esencial para o rexurdimento deste instrumento de percusión. 

## Traxectoria 
A música vocal de tradición oral de Galiza escríbese en feminino, aínda que o recoñecemento adoite recaer en exclusiva nas tradicionais figuras dos instrumentistas masculinos, foron as mulleres as grandes transmisoras do patrimonio oral.

Maruxa é un deses nomes femininos que sobresaen do anonimato colectivo grazas ás investigacións de recollida de campo. Grande Sobral foi a primeira muller homenaxeada no Memorial Ricardo Portela en Pontevedra no ano 2018. Carmela Silva Rego salientou nesta homenaxe que foi a única muller da súa xeración que se interesou polo xeito de tocar das persoas maiores nas aldeas e que axudou a visibilizar as mulleres nun eido no que só tiñan recoñecemento coma cantareiras. Foi a última gran tocadora de pandeiro do sur de Galicia, xunto con Concha do Canizo (A Gudiña), converteuse nunha pedra angular da recuperación dos estilos interpretativos arcaicos: Romances de Reis, valses, ribeiranas, xotas e muiñeiras... O recoñecemento chegoulle na madurez, a partir da década dos noventa, cando se converteu en asidua convidada da TVG en programas como *Luar* e *Alalá*.

## Vida privada 
Viviu nunha parroquia do concello de Soutomaior. Casada con Marcelino, tiveron tres fillos. Maruxa adicouse ao agro, o coidado da casa e da familia. Herdeira da tradición oral musical, de xeito autodidacta aprendeu nas fiadas de nena e nas tarefas comunitarias da aldea. Cantaba no coro da igrexa de San Salvador de Soutomaior. Sobre o seu espazo de tocar e aprendizaxe musical dixo textualmente:

## Notas 
## Véxase tamén 
### Bibliografía 
* 
### Ligazóns externas 
*Maruxa das Cortellas - TVG (Alalá nº 23 - 2006) 
*Maruxa das Cortellas  - Álbum de mulleres (Consello da Cultura Galega) (2018).
El Argar

**El Argar** é un sitio arqueolóxico que dá nome á cultura argárica. Está situado no municipio de Antas (Almería). Foi escavado inicialmente polos irmáns belgas Enrique e Luis Siret.

## Historia e características 
Atópase sobre unha meseta con abruptas pendentes no lado occidental, 35 m sobre o río Antas e ladeiras máis suaves no resto, estendéndose por parte destas últimas tamén.​ Forma parte da zona arqueolóxica de El Argar e La Gerundia, constituíndo un poboado prehistórico da Idade do Bronce no sueste ibérico.

Esta cultura descoñecida ata finais do século XIX fixo pensar aos seus escavadores que non mantiña ningunha relación coas fases anteriores, buscando a súa orixe en influencias mediterráneas. Sábese que hai unha continuidade coa época previa de Los Millares (Idade do Cobre).

## Véxase tamén 
### Bibliografía 
* Siret, Luis e Enrique (2006). «Las Primeras Edades del Metal en el Sudeste de España» (edición facsimilar). Murcia, España: Museo Arqueológico de Murcia. MU-584-2006.
Krzysztof Piątek

**Krzysztof Piątek** (pronuncia en polaco: [ˈkʂɨʂtɔf ˈpjɔntɛk]), coñecido habitualmente como **Piątek**, nado en Dzierżoniów, en Polonia, o 1 de xullo de 1995, é un futbolista polaco que desempeña o seu xogo na posición de dianteiro centro. Actualmente xoga na AC Milan  da Serie A de Italia e para a Selección de fútbol de Polonia.

## Traxectoria 
Formouse na canteira do Dziewiątka Dzierżoniów e do Lechia Dzierżoniów, e debutou neste último en 2012. En 2013 fichou polo Zagłębie Lubin da Ekstraklasa. Tras disputar 85 partidos ao longo de tres tempadas, nos que marcou 18 tantos, fichou polo KS Cracovia en 2016. Na tempada 2017-18 anotou 21 goles, e foi o terceiro máximo goleador da competición tras os españois Carlitos e Igor Angulo.

En xuño de 2018 asinou polo Genoa FC da Serie A italiana, que pagou 4'5 millóns de euros polo dianteiro polaco. O 11 de agosto, no seu debut, marcou catro goles na vitoria por 4 a 0 ante o Lecce en Coppa Italia. En Serie A arrincou cunha serie goleadora de nove tantos en sete encontros, dos que destacaron as dobradas que lles fixo a Sassuolo e Frosinone. Naquela altura díxose que o seu inicio goleador fora o mellor realizado por un debutante desde Karl Aage Hansen en 1949.

Tras uns dias de frecuentes ruxerruxes, o 23 de xaneiro de 2019, Piątek foi contratado pola AC Milan por 35 millóns de euros. O 26 de xaneiro fixo o seu debut co club *rossonero* nun encontro ante o SSC Napoli. Tres días máis tarde, ante o mesmo rival, logrou dous tantos nos cuartos de final da Coppa Italia en San Siro. O 3 de febreiro marcou o seu primeiro tanto co club en Serie A nun empate ante o AS Roma no Olimpico de Roma, estadio onde xa marcara co Genoa. O 16 de febreiro logrou un dobrete no triunfo por 1 a 3 ante o Atalanta.

## Selección nacional 
Foi internacional en categoría sub-20 e sub-21 con Polonia. Debutou coa selección absoluta de , o 11 de setembro de 2018, nun amigable ante  que terminou con empate a 1. Un mes despois, no seu segundo encontro, anotou o seu primeiro tanto oficial coa selección nunha derrota por 2 a 3 ante Portugal.

## Estatísticas 
*Actualizado ao último partido xogado o* ***10 de marzo de 2019***.20x20px

### Clubs 
## Palmarés 
;Campionatos nacionais

## Notas 
## Véxase tamén 
### Ligazóns externas 
* Ficha con AC Milan
* Ficha en BDFutbol
* Ficha en Transfermarkt
* Ficha en National Football Teams
Painita

**Painita** é un mineral raro: un borosilicato de aluminio e calcio. Foi descuberto en Birmania polo mineraloxista británico e tratante de xoias Arthur C.D. Pain nos anos 50. Cando se confirmou que se trataba dun tipo novo de mineral, bautizouse co seu nome.

## Características 
A composición química da painita inclúe calcio, zirconio, boro, aluminio e osíxeno (CaZrAl9O15(BO3)). O mineral tamén contén trazas de cromo e vanadio. A painita ten un ton entre vermello-alaranxado e marrón-avermellado semellante ao do topacio debido a trázalas de ferro.

A súa gravidade específica é 4.01; o seu índice de refracción é n o = 1.8159, n e = 1.7875; son normalmente hexagonais Ten un peso molecular de 586,42 gm.

## Descubrimento 
esquerda|miniatura|Cristal de painita estriado, euhedral (medidas: 0.9 x 0.8 x 0.7 cm.)
A painita foi descrita en 1956 por G.F., Claringbull,  M.H. Hey, e C.J. Payne;  e foi nomeada en honra de Arthur Charles Davy Pain (?–1971),  coleccionista inglés de minerais e  xemas, que notificou por primeira vez como interesante.

Durante moitos anos, só se coñecía a existencia de tres cristais de painita. Antes de 2005, atopáronse menos de 25 cristais en total; dende esa data, nunha nova localización en Mogok ao norte de Myanmar, conseguíronse moitas máis variedades.

## Notas 
## Véxase tamén 
### Bibliografía 
* 
* 
*

### Ligazóns externas 
* Painita en Mineral Database *(en inglés)*
Jošt Zakrajšek

**Jošt Zakrajšek**, nado en Kranj o 26 de xuño de 1983, é un deportista esloveno que competiu en piragüismo na modalidade de slálom. Gañou unha medalla de bronce no Campionato Europeo de Piragüismo en Slálom de 2004, na proba de C1 por equipos.

## Palmarés internacional

## Notas
Springfield (homónimos)

**Springfield** como topónimo, pode referirse a:

* **Springfield** (Illinois), unha localidade do estado de Illinois, nos Estados Unidos, 
* **Springfield** (Massachusetts), unha localidade  do estado de Massachusetts, nos Estados Unidos,
* **Springfield** (Inglaterra), unha localidade do condado de Sussex.
**Outros usos**
* **Springfield**, unha marca de prendas de vestir, da cadea española Cortefiel.
Municipio de Kuldīga

O **municipio de Kuldīga** (en letón: *Kuldīgas novads*) é un dos cento dez municipios de Letonia.

## Historia 
miniatura|Casa do Concello
miniatura|240px|O edificio de madeira máis antigo da vila de Kuldīga

Foi creado durante o ano 2009 despois dunha reorganización territorial.

## Xeografía 
Encóntrase localizado no oeste de dito país báltico.

Ocupa unha superficie de 1 756,7&nbsp;km2.

A súa poboación no ano da súa creación era de 27 430 habitantes.

No censo de 2014 a poboación baixara a 25 823 habitantes. E, segundo o censo de 1 de xaneiro de 2017, diminuíra até os 22 989 habitantes, polo que a súa densidade era nese ano de 15,61 hab./km².

A súa capital é a vila homónima.

## Política 
Desde o ano 2013 a súa alcaldesa é Inga Bērziņa.

## Notas 
## Véxase tamén
Alexander von Keyserling

[260px|miniatura|A [Casa Señorial de Rayküla.]]

**Alexander Friedrich Michael Lebrecht Nikolaus Arthur Graf von Keyserling**, coñecido como **Alexander von Keyserling**, nado o 15 de agosto de 1815 na Casa Señorial de Kabile, Kuldīga, Curlandia, que máis tarde pasou a ser unha provincia do imperio Ruso (hoxe Letonia), e finado o 8 de maio de 1891 na Casa Señorial de Rayküla, Condado de Rapla, Estonia, foi un aristócrata, paleontólogo, naturalista, xeólogo, botánico, e zoólogo alemán, que traballou no imperio Ruso.

## Traxectoria 
Fillo do conde Heinrich Dietrich Wilhelm von Keyserling e da súa esposa Anne Amélie Bénigne von Nolde, formaba parte dunha destacada familia aristocrática xermano-báltica, os Keyserling.

Está considerado como un dos fundadores da xeoloxía rusa.

Realizou numerosas expedicións finaciadas polo seu amigo, o tsar Nicolao I.

Ademais dos seus traballos en xeoloxía, realizou numerosas investigacións en botánica e en zooloxía.

Casou en 1844 coa condesa Zénaide Cancrin (1821-1885), filla do célebre ministro de Finanzas de Nicolao I Georg Cancrin.

Ocupou varios cargos, entre eles curador da Universidade de Tartu (1862-1869).

En 1847 retirouse da súa carreira académica, establecéndose na mansión Rayküll, que adquirira como dote para o seu matrimonio coa fija do ministro de Finanzas ruso George Cancrin.

## Algunhas publicacións 
* Con Johann Heinrich Blasius. ''Die Wirbelthiere Europa's* (*Os mamíferos de Europa*) F. Vieweg und Sohn, Braunschweig, 1840.
* Con Roderick Impey Murchison e Édouard de Verneuil. *The Geology of Russia in Europe and the Ural Mountains...* Editor J. Murray, 1845.
* Con Paul Theodor von Krusenstern. *Wissenschaftliche Beobachtungen auf einer Reise in das Petschora-Land, im Jahre 1843* (Observacións científicas durante unha viaxe á tierra de Petschora, en 1843). C. Kray, San Petersburgo, 1846.
* *Fossile Mollusken*. San Petersburgo, 1848.
* *Der nördliche Ural und das Küstengebirge Pai-Choi, untersucht und beschrieben von einer in den Jahren 1847, 1848 und 1850 durch die kaiserlich-russische geographische Gesellschaft ausgerüsteten Expedition...* Buchdruckerei der kaiserlichen Akademie der Wissenschaften, San Petersburgo, 1853.
* "Reisetagebücher des Graffen Cancrin 1840-45".
* *Polypodiacea et cyatheacea herbarii bungeani*. W. Engelmann, Leipzig, 1873.
* *Genus *Adiantum* L. Recensuit Alexander Keyserling...* Academia Imperial das Ciencias, San Petersburgo, 1875.
* *Aus dem Tagebuchblättern des Grafen Alexander Keyserling... * Stuttgart, 1894.

## Abreviatura (botánica) 
A abreviatura **Keyserl.** emprégase para indicar a Alexander von Keyserling como autoridade na descrición e clasificación científica dos vexetais.

## Abreviatura (zooloxía) 
A abreviatura **Keyserling** emprégase para recoñecer a Alexander von Keyserling como autoridade na descrición e taxonomía en zooloxía.

## Honores 
### Eponimia 
; Botánica
;Xénero:
* (Fabaceae) *Keyserlingia* Bunge ex Boiss.
;Especies:
* (Fabaceae) *Astragalus keyserlingii* Bunge
* (Fabaceae) *Tragacantha keyserlingii'' Kuntze

## Notas
Historia de una escalera

***Historia de una escalera*** é unha obra de teatro, escrita entre 1947 e 1948, de Antonio Buero Vallejo, pola que recibiu o *Premio Lope de Vega*. Estreouse no Teatro Español de Madrid o 14 de outubro de 1949. Nela analízase a sociedade española, con todas as súas mentiras, a través da veciñanza dunha escaleira. O tema principal da obra é o amor frustrado. Ninguén é feliz, todos son egoístas, perpetúase a propia miseria polo egoísmo que desemboca en infelicidade.

## Estilo 
O autor utiliza nas súas anotacións unha linguaxe culta, pero completamente accesible a calquera público. Pola contra, os protagonistas teñen unha linguaxe moi familiar, ás veces basta, vulgar. Os diálogos son moi fluídos e permiten desvelar os sentimentos e as características de cada personaxe pola súa maneira de expresarse.

## Representacións 
* **Estrea**, 1949: *Dirección*: Cayetano Luca de Tena. *Intérpretes*: Julia Delgado Caro, Adela Carboné, María Jesús Valdés, Fulgencio Nogueras, Elena Salvador, Manuel Kayser, Adriano Domínguez, Alberto Bové, José Cuenca, Gabriel Llopart, Esperanza Grases, Pilar Salga, Consuelo Muñoz, Asunción Sancho, José Capilla, José Cuenca, Rafael Gil Marcos, Manuel Gramas, Fernando Delgado.
* **Televisión** (*Estudo 1*, de *Televisión Española*), 1971. *Intérpretes*: Nuria Carresi, Fernando Cebrián, Paloma Lorena, Cándida Losada, Vitoria Rodríguez, Magda Roger, María Rus, Pedro Mari Sánchez, Valentín Tornos, Ricardo Tundidor, Paco Valladares, Amparo Valle,
* **Teatro María Guerrero**, 2003. *Dirección*: Juan Carlos Pérez de la Fuente. *Intérpretes*: Gabriel Moreno, Vitoria Rodríguez, Vicky Lagos, Cristina Marcos, Petra Martínez, Yolanda Arestegui, Alberto Jiménez, Ignacio Alonso, Bárbara Goenaga, Nicolás Belmonte, Mónica Cano.

## Notas 
## Véxase tamén 
### Outros artigos 
* Antonio Buero Vallejo

### Ligazóns externas 
* Ficha na páxina web do INAEM
Casa Señorial de Kabile

A **Casa Señorial de Kabile** (en letón: *Kabiles muižas pils*) é unha casa señorial situada na rexión histórica de Curlandia, no municipio de Kuldīga, ao oeste da actual Letonia.

Construída en estilo barroco entre 1734 e 1740 por Eleonora von Behr, foi remodelada na década de 1860.

Nesta mansión naceu en 1815 o aristócrata, paleontólogo, naturalista, xeólogo, botánico e zoólogo Alexander von Keyserling.

## Notas 
## Véxase tamén 
### Bibliografía 
* Alberts Zarāns (2006): *Latvijas pilis un muižas / Castles and manors of Latvia*. Riga: A. Zarāns. ISBN 9-9847-8505-X. , .
Sergei Belov

**Sergei Aleksandrovich Belov** (en ), nado en Nashchyokovo (Distrito de Shegarsky, óblast de Tomsk) o 23 de xaneiro de 1944 e finado en Perm o 3 de outubro de 2013 foi un xogador de baloncesto profesional, coñecido por xogar no CSKA Moscova e na selección nacional de baloncesto da Unión Soviética. Está considerado un dos mellores xogadores europeos de todos os tempos, e foi un dos escollidos para acender o facho olímpico durante a cerimonia inaugural dos Xogos Olímpicos de 1980 en Moscova.

En 1991, Belov foi nomeado o mellor xogador de todos os tempos pola FIBA. Foi o primeiro xogador internacional incluído no Naismith Memorial Basketball Hall of Fame o 11 de maio de 1992. Tamén foi incluído no FIBA Hall of Fame en 2007 e foi nomeado un dos 50 maiores contribuidores da Euroliga en 2008.

## Traxectoria 
Sergei Belov naceu en Nashchyokovo. En 1968, recibiu o mestrado de honra en deportes da URSS. En 1995 converteuse en adestrador de honra e serviu como presidente da Federación de Baloncesto de Rusia (1993–98).

## Notas 
## Véxase tamén 
### Ligazóns externas 
*
*
*Euroleague.net Article On Belov
*Euroleague.net 50 Greatest Contributors Profile
*
*Interbasket.net Profile
*FIBA.com Profile
Olga Alonso

**María Olga Alonso Suárez**, nada en Pontevedra o 12 de xullo de 1962, é unha mestra, política e sindicalista galega.
miniatura|
## Traxectoria 
Diplomada en maxisterio, exerceu como profesora de educación primaria dende 1984. Militante da UXT e parte da súa executiva comarcal en Vigo dende 1991, foi a súa secretaria xeral entre 2007 e 2009. No ano 2013 entrou polo PSdeG como concelleira non electa na corporación municipal de Vigo, posición na que se mantivo só uns meses, volvendo ao concello logo das eleccións municipais de 2015. Encabezou as listas do PSdeG ao Congreso dos Deputados na provincia de Pontevedra nas Eleccións Xerais de abril de 2019 en España. Repetiu candidatura nas Xerais de novembro de 2019.

## Notas 
## Véxase tamén 
### Outros artigos 
* Lista de deputados galegos no Congreso desde a Transición
### Ligazóns externas 
* Ficha na páxina web do Congreso dos Deputados
Salmon Fishing in the Yemen

***Salmon Fishing in the Yemen*** é un filme británico de 2011 dirixido por Lasse Hallström. Está protagonizado por Ewan McGregor, Emily Blunt, Kristin Scott Thomas e Amr Waked. Baséase na novela homónima de 2007 escrita por Paul Torday, e o guión foi escrito por Simon Beaufoy. Conta a historia dun experto en pesca que é recrutado por unha consultora para que axude a conseguir que un xeque árabe implante a pesca do salmón no deserto do Iemen, comenzando unha aventura de fe para converter en posible o imposible. O filme foi rodado en Londres, Escocia e Marrocos dende agosto até outubro de 2010. O filme estreouse no Festival Internacional de Cinema de Toronto de 2011. O filme recibiu valoracións positivas despois da súa estrea, e recadou $34&nbsp;564&nbsp;651 en todo o mundo.

## Personaxes 
*Ewan McGregor como Alfred "Fred" Jones
*Emily Blunt como Harriet Chetwode-Talbot
*Kristin Scott Thomas como Patricia Maxwell
*Amr Waked como Xeque Muhammed bin Zaidi bani Tihama 
*Rachael Stirling como Mary Jones
*Catherine Steadman como Ashley
*Tom Mison como Robert Mayers
*Hugh Simon como Secretario de Asuntos Exteriores
*Conleth Hill como Bernard Sugden
*Tom Beard como Peter Maxwell 
*Steven Blake como ministro
*Nayef Rashed como líder rebelde
*Waleed Akhtar como Essad
*Pippa Andre como interno
*Simone Liebman como turista
*Colin Kilkelly como xornalista
*James Cutting como xornalista
*Wadah Almaqtari como home da tribo
*Mohammed Awadh como home da tribo
*Hamza Saeed como home da tribo
*Wail Hajar como home da tribo
*Hamish Gray como Malcolm
*Abdul Alhumikani como home da tribo

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Pieksämäki

**Pieksämäki** é unha cidade de Finlandia situada na rexión de Savonia do Sur. En 2018 a súa poboación era de 17&nbsp;935&nbsp;habitantes. A superficie do termo municipal é de 1&nbsp;836,22&nbsp;km2, dos cales 267,52&nbsp;km2 son auga. O concello ten unha densidade de poboación de 11,43&nbsp;hab./km².

Heinävesi limita cos municipios de Joroinen, Juva, Kangasniemi e Mikkeli na súa mesma rexión, Leppävirta, Rautalampi e Suonenjoki pertencentes á rexión de Savonia do Norte, e Hankasalmi en Finlandia Central.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Pieksämäki
Yolanda López

O nome **Yolanda López** pode referirse, entre outras, ás seguintes persoas:

* **Yolanda M. López** (1942 San Diego), artista pintora, gravadora, educadora e produtora de cine estadounidense.
* **Yolanda López Vidal** (1956 Puebla), médica inmunóloga mexicana.
* **Yolanda López Fernández** (1966 Barcelona), deputada do Parlamento de Cataluña.
* **Yolanda López López** (1976 Ourense), escritora, pintora e tradutora galega.
GZMúsica

***GZMúsica*** é un portal de Internet dedicado á música galega activo desde marzo de 2012. É principalmente unha web de información sobre a actualidade musical, mais tamén conta cunha axenda de eventos, co programa de televisión de crónicas e entrevistas sobre festivais *GZMúsica TV* (*Festivaleiros GZ* en 2018, patrocinado pola Deputación de Pontevedra), co *Cartafol*, unha base de datos sobre artistas, e cunha área con música dispoñible para a descarga gratuíta.

## Notas 
## Véxase tamén 
### Outros artigos 
* *Vinte*
Galiza Contrainfo

**Galiza Contrainfo** foi un medio de comunicación comunitario galego de contrainformación, alternativo, autoxerido* e sen ánimo de lucro cuxos inicios datan de febreiro de 2010, aínda que o seu primeiro vídeo é de 2013. Cesou en 2023.

Os seus traballos son en formato fotográfico e audiovisual e difúndense principalmente a través das redes sociais, aínda que tamén o fan a través de Nós Televisión. Está centrado na gravación e difusión de acontecementos sociais como manifestacións ou protestas de temática feminista, ecoloxista ou nacionalista galega, así como na análise da situación política do momento.

En 2014 conseguiu o Premio Luceira de comunicación social, xunto a Galiza Ano Cero e a revista feminista *Andaina*. 

En 2018 produciu o documental *Un país de cinzas*.

## Notas 
## Véxase tamén 
### Outros artigos 
* Novas da Galiza
Ultimate Alternative Wavers

***Ultimate Alternative Wavers*** é o primeiro álbum da banda estadounidense de indie rock Built to Spill, publicado o 1 de abril de 1993 a través do selo C/Z Records. A banda na época estaba composta por Doug Martsch na guitarra e nas voces, Brett Netson na guitarra e no baixo e Ralf Youtz na batería, aínda que houbo algunhas variacións na instrumentación nuns poucos temas. O álbum foi gravado no estudio Audio Lab de Boise, Idaho no outono de 1992. O traballo quedou descatalogado, pero foi reeditado a finais do ano 2006. O tema "Nowhere Nothin' Fuckup" colle o seu título do personaxe Jason Taverner da obra de Philip K. Dick *Flow My Tears, the Policeman Said*. As letras desa canción tamén son en gran parte collidas do tema de The Velvet Underground "Oh! Sweet Nuthin'".

A canción "Shameful Dread" conta cun sample do personaxe de *The Simpsons* Nelson Muntz dicindo o seu famoso "Ha-ha!" Este efecto de son está sacado do episodio "Marge Gets a Job".

## Listaxe de cancións 
## Notas
Casa Señorial de Rayküla

A **Casa Señorial de Raiküla** (en estoniano *Raikküla mõis*; en alemán *Gutshaus Rayküll*) é un edificio de arquitectura clasicista situado no Condado de Rapla, Estonia.

## Historia 
A mansión é un dos exemplos máis belos da arquitectura clasicista de Estonia. Esta Casa Señorial, que aparece mencionada por primeira vez en 1469, está relacionada coa aristocracia xermano-báltica de Curlandia, como as familias dos Staals, os Kankrins e os Keyserlings, e foi un dos principais lugares de reunión para estes aristócratas.

O naturalista Alexander von Keyserling casou en 1844 coa condesa Zénaide Cancrin (1821-1885), filla do ministro de Finanzas do tsar Nicolao I Georg von Cancrin, e adquiriu a mansión co dote do seu matrimonio; alí retirouse en 1847 cando deixou a súa carreira académica.

Na mansión naceu e viviu o filósofo conde Hermann von Keyserling (1880-1946), neto de Alexander, que foi o seu derradeiro propietario. Foi expropiada, como as de toda a nobreza terratenente, polo goberno da nova República de Estonia en outubro de 1919.

A biblioteca da mansión é a biblioteca señorial máis grande de Estonia. O primeiro xardín de rochas de Estonia foi establecido na propiedade polo naturalista Alexander von Keyserling. A escaleira traseira do edificio, completamente renovada, constitúe unha sala de concertos perfecta.

Despois dun incendio en 1960, a casa quedou en ruínas durante moito tempo. Actualmente  está sendo renovada. A aproximadamente a 1&nbsp;km da mansión está o cemiterio familiar da familia de Alexander von Keyserling. Na actualidade celébranse feiras de libros e espectáculos de verán.

## Galería de imaxes 

File:Raikküla mõisa park ja allee2.jpg|Parque
File:Raikküla mõisa kalmistu.jpg|Cemiterio
File:Raikküla aida kellatorn.JPG|Campanario
File:Raikküla mõisa masinateruum.jpg|Sala de máquinas da mansión Raikküla
File:Raikküla mõisa peahoone3.jpg|Edificio principal. Escaleira restaurada

## Notas 
## Véxase tamén 
### Outros artigos 
* Alexander von Keyserling

### Ligazóns externas 
* Raikküla mõis . 
* Kaks fanaatikut taastavad salapärast Raikküla mõisa .
O deserto dos tártaros

***O deserto dos tártaros*** (en ) é unha novela do autor italiano Dino Buzzati publicada en 1940. A novela conta a historia dun oficial novo, Giovanni Drogo, e a súa vida como gardián da fortaleza Bastiani, unha vella e mal mantida fortaleza fronteiriza. A novela foi clasificada no posto 29 dos 100 libros do século segundo *Le Monde*.

Foi traducido ó galego por Xavier Rodríguez Baixeras e foi publicado por Edicións Xerais no ano 1991, na colección *Grandes do noso tempo*. dirixido por Valerio Zurlini e protagonizado por Jacques Perrin no papel de Drogo, xunto con Max von Sydow como Ortiz e Vittorio Gassman como Filimore. O filme omite certas partes da novela, especialmente aquelas relacionas coas vidas dos amigos de Drogo na súa vila natal.

## Notas
Diario de Eva

***Diario de Eva*** (en ) é un novela curta humorística obra de Mark Twain. Foi publicada por vez primeira en 1905, no número de Nadal da revista ''Harper's Bazaar'', e en formato libro en xuño de 1906 por Harper and Brothers.

Foi traducido ó galego por Benigno Fernández Salgado e foi publicado por Edicións Positivas no ano 1991. No ano 1993, a tradución gañou o Premio Ramón Cabanillas de Tradución.

## Galería de imaxes 

Ficheiro:Twain - Eve's Diary, p. 001.jpg|"Eve's Diary", páxina 1 Harper & Brothers, Nova York, Londres, 1906
Ficheiro:Twain - Eve's Diary, p. 003.jpg|"Eve's Diary", páxina 3

## Notas
Ana Prieto

**Ana Prieto Nieto**, nada en Xinzo de Limia o 3 de abril de 1965, é unha farmacéutica e política galega.

## Traxectoria 
[miniatura|[Eleccións a Cortes Xerais de abril de 2019.]]
Procedente dunha familia de farmacéuticos, con orixe no granadino José Prieto, estudou farmacia na Universidade de Santiago de Compostela e exerceu como farmacéutica en Lugo. Foi presidenta do Colexio de Farmacéuticos de Lugo de 2009 a 2015.

Entrou na corporación municipal de Lugo logo das nas eleccións de 2015 polo PSdeG e foi Tenenta de Alcaldesa. Levaba a concellería de Economía, Emprego e Desenvolvemento local.

Foi a cabeza de lista da súa formación na provincia de Lugo para as Eleccións xerais de abril de 2019, resultando elixida deputada. Repetiu candidatura e volveu a obter escano nas Eleccións de novembro do mesmo ano.

## Notas 
## Véxase tamén 
### Outros artigos 
* Lista de deputados galegos no Congreso desde a Transición
### Ligazóns externas 
*Ficha na páxina web do Congreso dos Deputados
Leptocleidus

***Leptocleidus*** é un xénero extinto de pliosauroides leptocleídidos que viviron no Cretáceo, no que hoxe é Inglaterra, Australia e Suráfrica. É o único pliosauro coñecido achado nos sedimentos da illa de Wight.

## Etimoloxía 
O termo *Leptocleidus* significa "clavícula delgada". Provén da derivación das palabras gregas *λεπτοσ*, que significa "delgado" e*κλειδ* (tamén escrito como *κλεισ*) que significa clavícula.

## Descrición 
esquerda|miniatura|*Leptocleidus sp.*
Con grandes clavículas, interclavículas e escápulas pequenas, *Leptocleidus* parecíase a *Rhomaleosaurus* do Xurásico Inferior e ós membros da familia do Cretáceo Polycotylidae. Este animal tiña 21 dentes a cada lado dos seus maxilares e aproximadamente 35 dentes de cada lado da súa mandíbula. O cranio de forma triangular de *Leptocleidus* tiña unha crista saxital correndo dende un bordo sobre o final do nariz á rexión nasal. A diferenza doutros pliosauroides, *Leptocleidus* tiña costelas cervicais cunha soa cabeza e unha profunda depresión no centro das vértebras do pescozo. *Leptocleidus* medía de media 3 metros de lonxitude. Porén, *Leptocleidus superstes* era case un 50% máis pequeno (1,5 metros) polo que era a especie máis pequena.

## Notas 
## Véxase tamén 
### Bibliografía 
*
Eremotherium

***Eremotherium*** é un xénero extinto de mamíferos placentarios da orde Pilosa de distribución principalmente intertropical, cuxos restos foron recuperados o longo de toda América. Porén, a clasificación dos seus fósiles é cuestionada, dada a escaseza de material e a carencia de criterios unificados para avaliar variacións de caracteres morfolóxicos. Os fósiles teñen unha antigüidade de entre 1,8 millóns e 10.000 anos.

## Historia taxonómica 
Foi nomeado por primeira vez por Spillmann en 1948, quen o incluíu na familia Megatheriidae; logo confirmado por Carrol en 1988, Cisneros en 2005 e Salles en 2006. Gaudin en 1995 asígnao á subfamilia Megatheriinae.

Carlos de Paula Couto (1910-1985), en 1980, sobre a base dun fósil describiu a especie *Xenocnus cearensis* que logo, en 2008, Cartelle atribuíu a un *Eremotherium laurillardi*

## Especies 
A morfoloxía cranial, mandibular e dental entre *E. laurillardi* e *E. eomigrans* son indistinguibles, pero o resto do esqueleto de *E. eomigrans* é máis grácil e as patas anteriores son pentadáctilas, mentres que o *E. laurillardi* é máis robusto e as patas anteriores son tetradáctilas.

## Notas 
## Véxase tamén 
### Bibliografía 
* *Dinosaur Encyclopedia* de Jayne Parsons  
* *After the Dinosaurs: The Age of Mammals (Life of the Past)* de Donald R. Prothero
Mothers

**Mothers** é unha banda estadounidense procedente de Athens, Xeorxia.[1] Está composta por Kristine Leschper, Matthew Anderegg, Chris Goggins e Garrett Burke. O grupo publicou o seu álbum de estrea, *When You Walk A Long Distance You Are Tired*, o 26 de febreiro de 2016. O seu segundo traballo, *Render Another Ugly Method*, foi editado o 7 de setembro de 2018.

## Discografía 
## Notas 
## Véxase tamén 
### Ligazóns externas 
* Páxina oficial
Koolasuchus

***Koolasuchus*** é un xénero extinto de temnospóndilo que viviu no que hoxe é Australia. Coñécese unha especie deste xénero, *K. cleelandi.* Viviu aproximadamente hai 120 millóns de anos, a principios do período Cretáceo, no Barremiense. É un dos anfibios máis grandes xamais descubertos e un dos maiores depredadores coñecidos do Mesozoico australiano. *Koolasuchus* foi nomeado en 1997 do Grupo Strzelecki do período Aptiense na formación Wonthaggi en Victoria. É coñecido a partir de catro fragmentos da mandíbula inferior e varios ósos postcraneais, incluíndo costelas, vértebras, unha fíbula, e partes da cintura escapular. Foi descuberto en 1989 pola paleontóloga Lesley Kool e o xeólogo Mike Cleeland, sobre a base dos cales se nomeou a especie tipo *Koolasuchus cleelandi.* O nome do xénero significa "crocodilo de Kool" en grego e tamén fai un xogo de palabras coa palabra "cool" (frío, en inglés) en referencia ó clima *frío* do seu ambiente. Os seus restos, dous fragmentos de mandíbula enterrados a 80 centímetros de profundidade, foron achados en Strzelechi Range, ó sur de Melbourne e preto de San Remo, Victoria.

## Supervivencia 
*Koolasuchus* pertencía ao grupo Chigutisauridae. Viviu na zona rift onde o sur de Australia comezaba a escindirse da Antártida, quizais en ámbolos dous lugares. Isto, ademais, é notable porque foi un dos maiores temnospóndilos e sobreviviu longo tempo despois de que todas as especies emparentadas con el se extinguiran.
esquerda|miniatura|Recreación artística e comparación de tamaño.
Crese que a competición con fitosauros durante o Triásico superior, e, despois, cos crocodilos, contribuíron ó declive xeral dos temnospóndilos. Nesta época, Australia estaba dentro do círculo polar antártico, onde había un clima demasiado frío para os crocodilos, protexendo a estes anfibios da súa competencia. *Koolasuchus* puido sobrevivir neste clima frío porque, como as modernas píntegas, crese que puido hibernar durante os meses de inverno. Aínda que os crocodilos eran comúns durante o Cretáceo Inferior, estes estaban ausentes no sur de Australia hai 120 millóns de anos, posiblemente debido ó clima frío. Hai 110 millóns de anos, as temperaturas volvéronse máis cálidas, como se desprende das análises das rochas na localidade fósil de Dinosaur Cove, e os crocodilianos regresaron á área. Estes crocodilianos probablemente desprazaron a *Koolasuchus*, conducindo á súa desaparición nas rochas máis recentes.

## Notas 
## Véxase tamén 
### Bibliografía 
* Benton, M. J. (2004) Vertebrate Paleontology, 3rd Ed. Blackwell Science Ltd.
* Warren, A. A. Kool, L. Cleeland, M. Rich, T. H. Vickers Rich (1991) An Early Cretaceous labyrinthodont. *Alcheringa: An Australasian Journal of Palaeontology*, Volume 15, Issue 4 1991, pages 327 - 332
Japanese Breakfast

**Japanese Breakfast** é un proxecto musical en solitario da músico estadounidense-coreana **Michelle Zauner**. Baixo este alias Zauner leva publicados dous álbums de estudio, *Psychopomp* (2016) e *Soft Sounds from Another Planet* (2017).

O nome da banda, segundo Zauner, é unha xustaposición do exotismo asiático e da cultura estadounidense. Zauner elixiu o nome porque "medrou relacionándose bastante coa cultura xaponesa debido a que a sentía como o máis próximo que tiña" á cultura coreana nos Estados Unidos.

En 2014 regresou á súa cidade natal de Eugene, Oregón, para coidar da súa nai enferma. Continuou gravando cancións, primeiro para afrontar o estrés e despois, tras a morte da nai, para afrontar a dor. Esas cancións acabarían converténdose no álbum de estrea de Japanese Breakfast, *Psychopomp*, editado en 2016 polo selo Yellow K Records.

## Discografía 
## Notas 
## Véxase tamén 
### Ligazóns externas 
* Páxina oficial
Élite (serie de televisión)

***Élite*** (estilizado como **ÉLITƎ**) é unha serie web española de suspense adolescente creada e escrita por Carlos Montero e Darío Madrona e dirixida por Ramón Salazar e Dani de la Orden para Netflix. A serie conta cun elenco composto por Miguel Herrán, Aron Piper, Mina El Hammani, Omar Ayuso, María Pedraza, Itzan Escamilla, entre outros, que interpretan os estudantes dun instituto de elite e os seus amigos. A primeira tempada foi estreada en Netflix o 5 de outubro de 2018. O 17 de outubro dese mesmo ano, Netflix renovou a serie para unha segunda tempada, que se estreou o 6 de setembro de 2019. A serie foi renovada para unha terceira tempada antes da estrea da segunda.

## Sinopse 
A serie segue a vida de tres novos estudantes que recibiron unha bolsa para estudar en "Las Encinas", un instituto prestixioso de España, tras o derrubamento que sufriu o seu anterior instituto. A chegada de Samuel, Nadia e Christian non será nada fácil, pois os estudantes que se atopan en devandito instituto non lles farán a vida sinxela. Pero entre a humillación e o acoso escolar ocorre o asasinato dun dos adolescentes, e só quedará por descubrir quen foi o asasino.

## Personaxes 
* María Pedraza como Marina Nunier Osuna, a irmá de Guzmán
* Claudia Salas como Rebeca P. (tempada 2–presente)
* Georgina Amorós como Cayetana G. (tempada 2–presente)
* Jorge López como Valerio Montesinos Rojas, irmán de Lu (tempada 2–presente)

## Notas 
## Véxase tamén 
### Ligazóns externas 
* Páxina oficial
*
Camp Cope

**Camp Cope** é unha banda australiana de rock alternativo procedente de Melbourne. Fundado en 2015, o grupo está composto pola cantante e guitarrista Georgia "Maq" McDonald (filla de Hugh McDonald), a baixista Kelly-Dawn “Kelso” Hellmrich e a batería Sarah "Thomo" Thompson. Camp Cope ten un contrato co selo independente de Melbourne Poison City Records (onde tamén traballa Thompson), e co selo independente de Boston Run For Cover Records que distribúe os seus traballos en Norteamérica e Europa.

O seu traballo de estrea, *Camp Cope*, publicado en abril de 2016, alcanzou o *top 40* na lista de álbums da ARIA, e foi nomeado ao J Award para o Álbum do ano australiano. A banda tamén foi nomeada en seis categorías dos primeiros National Live Music Awards e gañou o 'Heatseeker Award'. A páxina web Faster Louder elixiu o álbum de estrea de Camp Cope como o seu Álbum do ano para 2016. O grupo tamén gañou o premio ao Mellor artista emerxente nos The Age Music Victoria Awards de 2016.

*Camp Cope* foi descrito como "parte Courtney Barnett, parte Juliana Hatfield", e "melódico, edificante e doído".

## Discografía 
## Notas 
## Véxase tamén 
### Ligazóns externas 
* Páxina oficial
Superchunk (álbum)

***Superchunk*** é o álbum de estrea da banda estadounidense de indie rock Superchunk, publicado o 25 de setembro de 1990 a través do selo Matador Records. Foi gravado o 18 e 19 de xaneiro de 1990 nos Duck Kee Studios de Raleigh, Carolina do Norte.

"Slack Motherfucker" foi nomeado 19º mellor sinxelo dos anos 90 pola revista *Spin*, e é a 81 mellor cancións dos 90 para Pitchfork. O 25 de agosto de 2017 *Superchunk* foi reeditado en vinilo.

## Listaxe de cancións 
## Notas
Subxigante

Unha estrela **subxigante** é unha clase de estrela que é máis brillante que unha anana da secuencia principal, pero non tanto como unha xigante propiamente dita.
## Características 
As estrelas subxigantes terminaron a fusión do hidróxeno nos seus núcleos. Nesta etapa, se os astros teñen unha masa solar de 1 MSol, o centro contráese, provocando que a súa temperatura aumente o suficiente como para trasladar a fase de fusión de hidróxeno a unha capa que rodea o núcleo. Por conseguinte, a estrela expándese, completando un paso máis cara á súa transformación nunha xigante vermella.

Ao comezo da fase de suxgigante (como é o caso de Procyon A), o diámetro e a luminosidade aumentan, pero a estrela en si arrefriarase un pouco ou cambiará de cor significativamente. As subxigantes que están máis próximas a converterse en xigantes terán diámetros máis grandes e temperaturas máis baixas que outras estrelas da secuencia principal de masa similar.

Na clasificación espectral de Yerkes, a súa luminosidade é de clase IV.

## Estrelas subxigantes máis próximas ao sistema solar 
## Véxase tamén 
### Outros artigos
* Clasificación estelar
* Evolución estelar
* Diagrama de Hertzsprung-Russell

### Ligazóns externas 
* Giant and subgiant stars within 100 ly (Solstation) 
* Subgiant - The internet Encyclopedia of Science